OSNOVNA ŠKOLA KRALJA TOMISLAVA

 NAŠICE

KLASA: 003-06/18-01/016

URBROJ: 2149/13-11-18-02

Našice, 26. studenog 2018.

**ZAPISNIK**

osamnaeste sjednice Školskog odbora održane u ponedjeljak, 26. studenog 2018. godine s početkom u 18,00 sati u Osnovnoj školi kralja Tomislava u Našicama, Ulica Matice hrvatske 1.

Nazočni: Iva Ramljak, Branko Malenica, Marko Žigić, Ana Vrlja Pavić, Miroslav Kojić, Vlado Keglević, Vlatka Zahirović, ravnateljica i Blanka Sertić, tajnik škole kao zapisničar.

Opravdano nenazočan: Dušan Nekić

Predsjednica Iva Ramljak, pozdravlja sve nazočne članove Školskog odbora i konstatira potrebnu većinu za pravovaljano odlučivanje.

Nazočno je šest (6) članova Školskog odbora.

Predlaže se sljedeći

**D N E V N I R E D :**

1. Donošenje Odluke o usvajanju Zapisnika sedamnaeste sjednice Školskog odbora
2. Donošenje Odluke o usvajanju Financijskog plana
3. Natječajni postupak-zasnivanje radnog odnosa uz suglasnost Školskog odbora sukladno člancima 107. i 114. Zakona o odgoju i obrazovanju u osnovnoj i srednjoj školi.
4. Plan prijema stručnih suradnika- suglasnost Školskog odbora
5. Pitanja i prijedlozi

 Predloženi dnevni red jednoglasno se usvaja.

**Točka 1.**

Predsjednica Školskog odbora izvješćuje o realizaciji zaključaka sedamnaeste sjednice Školskog odbora. Na tekst zapisnika i zaključaka donesenih na

sedamnaestoj sjednici Školskog odbora održanoj 6. studenog 2018. godine nema primjedbi te se jednoglasno donosi sljedeća

 **ODLUKA**

 **Školski odbor jednoglasno donosi odluku o usvajanju zapisnika sedamnaeste sjednice Školskog odbora održane 6. studenog 2018. godine.**

 **Točka 2.**

Jasminka Živković, voditelj računovodstva upoznaje Školski odbor s Prijedlogom Financijskog plana za 2018. godinu i projekcijom plana za 2018. i 2019. godinu kao i Izmjene i dopune financijskog plana za 2018. godinu-Rashodi.

Postavljen je upit od strane Vlade Keglevića na iznos za službena putovanja koji je veći od planiranog na koji mu je Jasminka Živković odgovorila.

Drugih primjedbi nema te se jednoglasno donose sljedeće

 **ODLUKE**

**1. Donosi se Odluka o usvajanju Financijskog plana za 2019. godinu s projekcijom plana za 2020. i 2021. godinu za Osnovnu školu kralja Tomislava, Našice.**

**2. Donosi se Odluka o usvajanju Izmjena i dopuna Financijskog plana za 2018. godinu –Rashodi za Osnovnu školu kralja Tomislava, Našice.**

Nakon toga slijedi upoznavanje s prijedlogom teksta Plana javne nabave za 2019. godinu.

Primjedbi nema te se jednoglasno donosi sljedeća

 **ODLUKA**

**Donosi se Odluka o usvajanju Plana nabave za 2019. godinu za Osnovnu školu kralja Tomislava, Našice.**

**Usvajanjem plana nabave daje se ravnatelju škole suglasnost za pokretanje postupka jednostavne nabave i sklapanje ugovora s najpovoljnijim ponuditeljima ili izdavanje narudžbenice najpovoljnijem ponuditelju.**

 **Točka 3.**

Na temelju članka 107. Zakona o odgoju i obrazovanju u osnovnoj i srednjoj školi ( Narodne novine, broj 87/08., 86/09., 92/10., 105/10., 90/11., 16/12., 86/12., 94/13., 152/14., 7/17. i 68/18.) Osnovna škola kralja Tomislava, Našice, objavila je dana 22. listopada 2018. godine natječaj za popunu radnog mjesta:

1. **Učitelj/ica biologije -** neodređeno, nepuno radno vrijeme, 24 sata tjedno, rad u matičnoj školi - 1 izvršitelj

Natječaj je objavljen na mrežnoj stranici i oglasnoj ploči Hrvatskog zavoda za zapošljavanje te mrežnoj stranici i oglasnoj ploči školske ustanove, dana 22. listopada 2018. godine.

 Rok za prijavu kandidata je od **23. listopada 2018. do 30. listopada 2018. godine.**

Prijavu na natječaj za radno mjesto učitelja biologije podnijelo je devet (9) kandidata. Sve prijave su pravovremene, ali se nitko ne poziva na pravo prednosti.

Privitak: Tablica kandidata

Ravnateljica predlaže zasnivanje radnog odnosa s Jasnom Sajdl, profesorom biologije i kemije.

Školski odbor suglasan je s prijedlogom ravnateljice za zasnivanje radnog odnosa s Jasnom Sajdl, profesorom biologije i kemije i jednoglasno donosi sljedeću

**ODLUKU**

**Školski odbor jednoglasno daje prethodnu suglasnost za zasnivanje radnog odnosa s Jasnom Sajdl, profesorom biologije i kemije na radnom mjestu učitelja biologije na neodređeno, nepuno radno vrijeme, 24 sata tjedno.**

**Točka 4.**

Sukladno mjeri „ Stjecanje prvog radnog iskustva/pripravništva” čiji je nositelj Hrvatski zavod za zapošljavanje, a korisnik Ministarstvo znanosti i obrazovanja, odobreno je zapošljavanje 500 pripravnika, stručnih suradnika u školskim ustanovama.

Naša školska ustanova je objavila natječaj za stručnjaka edukacijsko-rehabilitacijskog profila-logopeda. Jedini kandidat je bila Nela Balog, magistra logopedije za koju ravnteljica traži suglasnost Školskog odbora za zasnivanje radnog odnosa na određeno, puno radno vrijeme.

Školski odbor suglasan je s prijedlogom ravnateljice za zasnivanje radnog odnosa s Nelom Balog, magistrom logopedije i jednoglasno donosi sljedeću

**ODLUKU**

**Školski odbor jednoglasno daje prethodnu suglasnost za zasnivanje radnog odnosa s Nelom Balog, magistrom logopedije na radnom mjestu stručnjaka edukacijsko-rehabilitacijskog profila-logopeda na određeno, puno radno vrijeme.**

**Točka 5. Pitanja i prijedlozi**

Pitanja i prijedloga nije bilo.

Sjednica je zaključena u 18,30 sati.

Zapisničar: Predsjednica Školskog odbora:

Blanka Sertić Iva Ramljak